Diari Oficial de la Generalitat Valenciana


Sumari del DOGV 5799, del 04-07-2008 (2008/8164)

Notificació a Vicente Cervera Badenes de la resolució dictada pel director general d'Indústria i Innovació, de 12 de febrer de 2008, en relació amb el recurs d'alçada RECURS/2005/223/IND.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8164


Data del document
:   28-05-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Vicente Cervera Badenes de la resolució dictada pel director general d'Indústria i Innovació, de 12 de febrer de 2008, en relació amb el recurs d'alçada RECURS/2005/223/IND. [2008/8164]  
Atés que se n'ha intentat la notificació en l'últim domicili conegut de l'interessat indicat més amunt de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució del recurs que a continuació es transcriu, de la Direcció General d'Indústria i Innovació, de 12 de febrer de 2008, en relació amb el recurs d'alçada interposat per Vicente Cervera Badenes, en nom i representació de Recreativos Alcalatén, SL, contra la resolució del director territorial de la Conselleria a Castelló, per la qual es deixa sense efecte l'autorització administrativa d'instal·lació d'emmagatzematge de gas liquat del petroli /JUDENE/205/11).  
"Vist el recurs d'alçada interposat en data 24 de novembre de 2005, pel Sr. Vicente Cervera Badenes, en nom de la mercantil Recreativos Alcalatén, SL contra la Resolució del director territorial de la Conselleria a Castelló de 22 de juliol de 2005, per la qual es deixa sense efecte l'autorització administrativa d'instal·lació d'emmagatzematge de gas liquat del petroli (JUDENE/2005/11).  
Antecedents de fet  
Primer. Amb data 18 de maig de 2005, el Sr. José Antonio Fortuño Beltrán, en nom i representació de Roig Cerámica, SA va presentar reclamació contra la mercantil Recreativos Alcalatén, SL, representada pel Sr. Vicente Cervera Badenes, per considerar que aprofitant la llicència per a construir unes naus d'ús industrial havia col·locat uns depòsits de gas en una caseta situada a la parcel·la propietat de la seua representada, sense disposar-hi del seu permís. La finalitat d'estos depòsits era donar subministrament de gas al restaurant Les Foyes, propietat de Recreativos Alcalatén, SL, i assenyala que els dits depòsits no s'utilitzen i que poden estar-ne plens, amb el perill que això representa, tant per a la zona industrial, com per a les persones que s'hi troben treballant, a més de no reunir les condicions adequades per a la seua ubicació, i sol·licita per això la retirada dels esmentats depòsits.  
Segon. El 6 de juny de 2005 es requerix al reclamant que en haver sol·licitat l'accés a documents de caràcter nominatiu acredite la seua condició d'interessat en el procediment, així com la representació que té de l'esmentada empresa.   
Tercer. Per la seua banda, el dia 8 de juny de 2005 es comunica a la reclamada que després de la visita d'inspecció per personal tècnic, s'ha comprovat que el depòsit objecte del present recurs conté gas liquat del petroli, però no està alimentant la instal·lació receptora del bar restaurant que figura en l'expedient, per la qual cosa en no estar actualment en ús i no passar les revisions periòdiques exigides per la normativa, se li ordena que procedisca immediatament a buidar-lo. Així mateix, en la mesura que en l'expedient consta la declaració que el depòsit s'ubica en terrenys de la seua propietat, se li requerix que presente justificació documental de la propietat, domini o servituds i les seues distàncies de seguretat.   
Quart. Amb data 23 de juny de 2005 presenta la reclamant escrit d'al·legacions, adjuntant còpies de l'escriptura de propietat de la seua parcel·la (document 1), de fotografia aèria (document 2), de pla del cadastre (document 3) i de denúncia presentada pel Sr. Francisco Gayet Guillamón (anterior propietari de la parcel·la de Roig Cerámica, SA) per realització d'obres pel titular de la finca contigu (Sr. Vicente Cervera Badenes) que envaïxen metres que no són seus, així com declaració del Sr. Francisco Gayet Guillamón en què defensa la titularitat dels terrenys on es troba ubicat el depòsit.  
Cinqué. El 30 de juny de 2005 el representant de la recurrent indica que la mencionada instal·lació es va vendre el 4 de juliol de 2002 a l'empresa Repsol Butano, SA.   
Aporta la següent documentació: còpia de l'escriptura de compravenda de la instal·lació a Repsol Butano, SA, pla del cadastre, pla de la instal·lació i còpia de la llicència d'activitat d'emmagatzematge i receptora de gas liquat del petroli en depòsit enterrat de 4.880 litres, atorgada per l'Ajuntament de l'Alcora a favor de Recreativos Alcalatén, SL.   
Sisé. El 22 de juliol de 2005 es dicta Resolució del Servei Territorial d'Indústria i Seguretat Industrial de Castelló, per la qual es deixa sense efecte l'autorització administrativa de la instal·lació d'emmagatzematge mencionada, que justifica l'esmentada actuació en el fet que el depòsit no està alimentant la instal·lació receptora de bar restaurant, és a dir no està en ús i no passa les revisions periòdiques exigides per la normativa, així com que l'Orde de 29 de gener de 1986 que aprova el Reglament sobre Instal·lacions d'Emmagatzematge de Gasos Liquats de Petroli en Depòsits Fixos recull l'obligació de justificar la propietat, domini o servitud dels terrenys afectats per la instal·lació, sense que l'interessat ho haja fet, per la qual cosa es reitera l'orde de procedir a buidar la instal·lació i inertització, i s'hi atorga un termini de 15 dies.  
Seté. Amb data 25 de juliol de 2005 es notifica al reclamant, com a interessat en el procediment, la resolució expressada en l'exposició anterior. Així mateix, l'esmentada resolució és notificada a Repsol Butano, SA com a interessada.  
Amb la mateixa data té entrada escrit de la representació de la reclamant en què se sol·licita còpia de l'escrit d'al·legacions de la reclamada, còpia que va ser lliurada, d'acord amb el que consta en l'expedient.  
Huité. El dia 5 de setembre de 2005 es rep escrit de Repsol Butano, SA que certifica que s'ha inertitzat el depòsit, comprovat l'absència d'atmosfera explosiva i que es manté estabilitzada una pressió positiva. El depòsit es deixa ple d'aigua, taponat i inutilitzat. La dita comunicació es notifica al reclamant.  
Nové. Interposat recurs d'alçada per Recreatius Alcalatén, SL el dia 24 de novembre de 2005, el recurrent al·lega que Roig Cerámica, SA va adquirir els terrenys després de la data de l'autorització administrativa; que el que pretén és obtenir un justificant per a acudir a la via civil i demostrar que el terreny sobre el qual s'ha instal·lat el depòsit és de la seua propietat; que tampoc la reclamant hi ha provat la titularitat del terreny on s'ubica el depòsit, per la qual cosa d'acord amb l'article 1.214 del Codi Civil correspon a l'esmentada mercantil provar les seues afirmacions; que en qualsevol cas en tractar-se d'un assumpte civil, només una vegada que la jurisdicció civil es pronuncie sobre l'assumpte amb una sentència ferma podria l'administració revocar l'autorització administrativa, i sol·licita per tot això la revocació de la resolució impugnada.   
Desé. Emés informe del director territorial de la Conselleria amb competències en matèria d'indústria a València, considera extemporani el recurs.   
Fonaments de dret  
Primer i únic. L'article 115.1 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, establix que el termini per a la interposició del recurs d'alçada serà d'un mes, i transcorregut este termini sense que s'hi haja presentat la resolució serà ferma amb caràcter general.  
En este cas, la Resolució del cap del Servei Territorial d'Indústria va ser notificada al recurrent, segons consta acreditat en l'expedient, mitjançant informe de correus, amb data 20 d'octubre de 2005, i va adquirir fermesa pel transcurs del termini d'un mes computat, segons les regles previstes en l'article 48.2 de l'esmentada llei, des de l'endemà de la notificació. Per este motiu la interposició del recurs el dia 24 de novembre de 2005 ha de considerar-se extemporània, per la qual cosa no és procedent entrar a analitzar el fons de l'assumpte.  
Resolució  
En virtut d'això, esta Direcció General d'Indústria i Innovació resol no admetre el recurs d'alçada interposat en data 24 de novembre de 2005, pel Sr. Vicente Cervera Badenes, en nom de la mercantil Recreativos Alcalatén, SL, contra la Resolució del director territorial de la Conselleria a Castelló de 22 de juliol de 2005, per la qual es deixa sense efecte l'autorització administrativa d'instal·lació d'emmagatzematge de gas liquat del petroli (JUDENE/2005/11), i es confirma la mencionada resolució en tots el seus punts.  
La present resolució és definitiva en la via administrativa i contra esta podrà interposar-se recurs contenciós administratiu, en el termini de dos mesos comptats des de l'endemà de la notificació davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 12 de febrer de 2008. El director general d'Indústria i Innovació, Bruno Broseta Dupré"  
València, 28 de maig de 2008.- El sotssecretari: Ricardo Bayona Giménez.